b"\n_START_ARTICLE_\nMatilda Belgijska\n_START_SECTION_\nZgodnje \xc5\xbeivljenje in dru\xc5\xbeina\n_START_PARAGRAPH_\nKraljica Mathilde se je rodila 20. januarja 1973 kot Mathilde d'Udekem d'Acoz v\xc2\xa0Ucclu. \xc4\x8cetudi sta bila njen dedek in stric barona, njen o\xc4\x8de Patrick ni imel naziva. Mathilde je odrasla na dru\xc5\xbeinskem posestvu na gradu Losange v\xc2\xa0Villers-la-Bonne-Eau v\xc2\xa0Bastognu._NEWLINE_Preden je spoznala princa Filipa, je delala kot govorna terapevtka. Diplomirala je z najve\xc4\x8djimi odlikovanji na In\xc5\xa1titutu Libre Marie Haps v Bruslju. V letih 1995-1999 je imela tudi svojo prakso._NEWLINE_Govori franco\xc5\xa1\xc4\x8dino, nizozem\xc5\xa1\xc4\x8dino, angle\xc5\xa1\xc4\x8dino in italijan\xc5\xa1\xc4\x8dino. Njena mama, ki je pre\xc5\xbeivela ve\xc4\x8dino svojega \xc5\xbeivljenja na Poljskem, je ni nau\xc4\x8dila polj\xc5\xa1\xc4\x8dine, saj je menila, da to ne bo potrebno. Zato zna Matilda samo nekaj besed v polj\xc5\xa1\xc4\x8dini._NEWLINE_29. marca 2008 je Matildin stric Henri d'Udekem d'Acoz povedal belgijskemu \xc4\x8dasopisu, da je bil njegov brat Patrick sprejet v bolni\xc5\xa1nico Erasmus v Anderlechtu in da je umiral. Grof je bil v nepovratni komi in v kriti\xc4\x8dnem stanju. Henri je izjavil, da je bil njegov brat bolan \xc5\xbee od januarja in da ga je njegova bolezen postopoma vodila v komo. Matilda in drugi \xc4\x8dlani belgijske kraljeve dru\xc5\xbeine so ga obiskali v bolni\xc5\xa1nici. 25. septembra 2008 je bilo objavljeno, da je grof umrl v Ottigniesu, star 72 let._NEWLINE_Matilda je najstarej\xc5\xa1a izmed petih otrok. Ima tri sestre (Marie-Alix, Elisabeth in H\xc3\xa9l\xc3\xa8ne) in enega brata (Charles-Henri).\n_START_SECTION_\nKraljevska vloga\n_START_PARAGRAPH_\nKot kraljica Belgijcev opravlja Matilda veliko uradnih vlog, vklju\xc4\x8dno z zastopanjem Belgije na dr\xc5\xbeavnih obiskih, sprejemanjem dr\xc5\xbeavnih obiskov iz tujine. Poleg svojih uradnih funkcij je tudi patron \xc5\xa1tevilnim dobrodelnim organizacijam. Sodeluje na letnem Svetovnem gospodarskemu forumu (World Economic Forum) v Davosu in od leta 2007 je tudi \xc4\x8dlanica skupine Mladi svetovni voditelji (Young Global Leaders)._NEWLINE_S Filipom je vodila gospodarsko misijo v ZDA leta 2011 in v Vietnamu leta 2012._NEWLINE_Od leta 2009 je kraljica Matilda \xc4\x8dastni predsednik Unicefa Belgije. Matilda slu\xc5\xbei tudi kot posebni predstavnik Svetovne zdravstvene organizacije za cepljenje (World Health Organisation\xe2\x80\x99s Special Representative for Immunization)._NEWLINE_Leta 2001 je ustanovila Sklad princese Mathilde, ki spodbuja oskrbo ranljivih ljudi in letno za dobro delo nagradi v posameznem sektorju. Sektor se spremeni vsako leto; med primeri spadajo izobrazba v zgodnjih letih, zdravje \xc5\xbeensk in za\xc5\xa1\xc4\x8dita mladih pred nasiljem. Prav tako predseduje na slovesnosti, ki podeljuje Mednarodno nagrado za razvoj (King Baudouin International Development Prize), ki jo je ustanovil biv\xc5\xa1i belgijski kralj Baudouin."